പൊട്ടിക്കരഞ്ഞ് മെസ്സി, ബാഴ്സയില് ഇനി മെസ്സിയില്ല! ബാഴ്സലോണ: ബാഴ്സയില് ഇനി ലയണല് മെസ്സിയില്ല. ബാഴ്സ വിടുന്നുവെന്ന് ഫുട്ബോള് ഇതിഹാസം ലയണല് മെസ്സി ഔദ്യോഗികമായി പ്രഖ്യാപിച്ചു.യാത്രയയപ്പ് ചടങ്ങില് ബാഴ്സയുടെ ആസ്ഥാനത്ത് നടന്ന വാര്ത്താസമ്മേളനത്തില് പങ്കെടുത്ത മെസ്സി ഔദ്യോഗിക പ്രഖ്യാപനം നടത്തിയത്. ബാഴ്സ വിടുന്നുവെന്നുവെന്ന പ്രഖ്യാപിച്ച് മെസ്സി പൊട്ടിക്കരഞ്ഞു. ഇതിന്റെ വീഡിയോ ഉള്പ്പെടെ സോഷ്യല്മീഡിയയില് നിറയുകയാണ്. ഈ നഗരത്തില് ജീവിച്ചപ്പോള് താന് ചെയ്ത കാര്യങ്ങളിലെല്ലാം അഭിമാനം കൊള്ളുന്നുവെന്ന് മെസ്സി പറഞ്ഞു. വിദേശത്ത് എവിടെ കരിയര് അവസാനിപ്പിച്ചാലും ഇവിടേക്ക് തന്നെ മടങ്ങിവരുമെന്നും മെസ്സി കൂട്ടിച്ചേര്ത്തു. ബാഴ്സ വിട്ട് എങ്ങോട്ടേക്കാണെന്ന ചോദ്യത്തിന് അക്കാര്യം ഇനിയും തീരുമാനിച്ചിട്ടില്ലെന്നായിരുന്നു താരത്തിന്റെ മറുപടി. ആരുമായും യാതൊരു തരത്തിലുള്ള ചര്ച്ചകളും നടന്നിട്ടില്ലെന്നും ഒരു വാഗ്ദാനവും നല്കിയിട്ടില്ലെന്നും മെസ്സി കൂട്ടിച്ചേര്ത്തു. നേരത്തെ കഴിഞ്ഞ വര്ഷം ഓഗസ്റ്റ് അവസാന വാരത്തിലാണ് താന് ബാഴ്സ വിടുകയാണെന്ന് മെസ്സി ആദ്യമായി അറിയിക്കുന്നത്. കരാര് പ്രകാരം ഓരോ സീസണിന്റെ അവസാനത്തിലും ഫ്രീ ട്രാന്സ്ഫറായി ക്ലബ്ബ് വിടാന് മെസ്സിക്ക് കഴിയുമായിരുന്നു. എന്നാല് ജൂണ് 10നകം ഇക്കാര്യം ക്ലബ്ബിനെ അറിയിക്കണമായിരുന്നു. എന്നാല് ഈ സീസണ് ശേഷം മെസ്സിയുടെ ഉയര്ന്ന വേതനവും ലാ ലിഗയിലെ കടുത്ത സാമ്ബത്തിക നിയന്ത്രണങ്ങളും ക്ലബ്ബിന് താരവുമായി പുതിയ കരാറിലെത്തുന്നതിന് തടസമാകുകയായിരുന്നു. 2001ല് ബാഴ്സയുടെ യൂത്ത് ക്ലബില് കളിച്ചുതുടങ്ങിയതാണ് മെസ്സി. 2003ല് സി ടീമിലും 2004 മുതല് 2005 വരെ ബി ടീമിലും കളിച്ചു. 2004ലാണ് ഒന്നാം നിര ടീമില് അരങ്ങേറ്റം കുറിക്കുന്നത്. പിന്നീടൊരു തിരിഞ്ഞുനോട്ടമുണ്ടായിട്ടില്ല. 485 കളികളില് നിന്ന് 444 ഗോളുകള്. ഇതിനിടെ ആറ് ബാലണ്ദ്യോറും ആറ് യൂറോപ്പ്യന് ഗോള്ഡന് ഷൂസും. പത്ത് ലാലീഗയും നാല് ചാമ്ബ്യന്സ് ലീഗും ആറ് കോപ്പ ഡെല് റെയും ഉള്പ്പടെ മുപ്പത്തിമൂന്ന് കിരീടങ്ങളാണ് ബാഴ്സയുടെ അലമാരയിലെത്തിച്ചത്.